**Տարօրինակ հարցեր**

*Ջաննի Ռոդարի*

Կար-չկար մի տղա, որն ամբողջ օրը սրան-նրան ձանձրացնում էր իր հարցերով: Հարցեր տա­լն, իհարկե, վատ բան չէ, ընդհակառակը, հարցասիրությունը գովելի է, բայց վատն այն էր, որ այդ տղայի հարցերին ոչ ոք չէր կարողանում պատասխանել:
Ասենք, գալիս էր ու հարցնում.
- Ինչո՞ւ դարակները սեղան ունեն:
Մարդիկ զարմանքից աչքերը չռում էին, կամ էլ հենց այնպես պատասխանում.
- Դարակները նրա համար են, որ նրանց մեջ որևէ բան դնեն, օրինակ՝ սպասք, դանակ, պա­տառաքաղ և այլն:
- Ես գիտեմ՝ ինչի համար են դարակները, բայց ինչո՞ւ դարակները սեղան ունեն:
Մարդիկ **թոթվում** էին ուսերը և հեռանում:
Մի ուրիշ անգամ նա հարցնում էր.
- Ինչո՞ւ պոչը ձուկ ունի:
Կամ թե՝
- Ինչո՞ւ բեղերը կատու ունեն:
Տղան մեծանում էր, բայց շարունակում էր ինչուիկ մնալ, և այն էլ՝ ոչ թե սովորական, այլ՝ թարս ինչուիկ: Մեծանալուց հետո էլ նա դիմում էր բոլորին **զանազան** հարցերով: Պարզ է, որ ոչ ոք չէր կարող պատասխանել նրա հարցե­րին: Բոլորովին հուսահատվելով՝ թարս ինչուիկը տեղափոխվեց մի սարի գագաթ, իր համար **խրճիթ** շինեց և այնտեղ հնարում էր նոր-նոր հարցեր: Հնարում էր, գրում տետրի մեջ, իսկ հետո շատ էր չարչարվում, որ  գտնի դրանց պատաս­խանները: Ամբողջ կյանքում նա այդպես էլ երբեք չգտավ իր հարցերի պատասխան­ները:
Եվ ինչպե՞ս գտներ, եթե նրա տետրում գրված էր. «Ինչո՞ւ ստվերը բարդի ունի: Ինչո՞ւ ամ­պերը նամակ չեն գրում: Ինչո՞ւ նամականիշները գարեջուր չեն խմում»:
Աստիճանաբար նրա մորուքն աճեց, մի երկա՜ր մորուք դարձավ: Հարցասերը չէր էլ մտածում այն սափրել. դրա փոխարեն նա նոր հարց էր հորինում. «Ինչո՞ւ մորուքը դեմք ունի»:
Երբ նա մահացավ, մի գիտնական ուսումնասիրեց նրա կյանքը և զարմանալի հայտ­նագործություն կատարեց. պարզվեց, որ այդ ինչուիկը սովոր էր գուլպաները թարսերես հագնել և այդ­պես էլ հագնում էր իր ողջ կյանքում: Հենց այդ պատճառով էլ մինչև վերջ չսովորեց ճիշտ հար­ցեր տալ:
Հապա նայիր քո գուլպաներին, ճի՞շտ ես հագել:

***Հարցեր և առաջադրանքներ***

1. Նշված բառերն առանձնացրո՛ւ և [բացատրական բառարանի](file:///C%3A%5CUsers%5CFamily%5CDesktop%5Cmanushak%5Cbararanonline.com) օգնությամբ բացատրի՛ր:

**Թոթվել – ուսերը շարժել**

**Զանազան –** պես – պես, տարբեր

**Խրճիթ -** Հողածածկ կտուրով գյուղական հասարակ փոքրիկ տուն

1. Քո կարծիքով ինչո՞ւ էր Ինչուիկը տարօրինակ հարցեր տալիս:

Որովհետև նա գուլպաները թարս էր հագել։

1. Քեզ համար ի՞նչն է ձանձրալի:

Ինձ ձանձրալի է ոչ խելացի մարդկանց հետ զրուցել։

1. Փորձի՛ր պատասխանել Ինչուիկի հորինած հարցերին:

ա. - Ինչո՞ւ դարակները սեղան ունեն: - Դարակները սեղան ունեն, որ գրքերը պահեն։

բ. - Ինչո՞ւ ձուկը պոչ ունի: - Ձուկը պոչ ունի, որ կարողանա լողալ։

գ. - Ինչո՞ւ բեղերը կատու ունեն: - Բեղերը կատու ունեն, որ սիրուն լինեն։

դ. - Ինչո՞ւ ամ­պերը նամակ չեն գրում: - Ամպերը նամակ չեն գրում, որովհետև նրանք ձեռքր չունեն։

ե. - Ինչո՞ւ մորուքը դեմք ունի: - Մորուքը դեմք ունի, որ բերանը տաք մնա։

1. Տեքստից դուրս գրի՛ր բարդ բառեր և օգտագործելով նրա մասերը՝ նոր բառեր կազմի՛ր:

Հարցասիրություն, հայտ­նագործություն, ուսումնասիրել, պատառաքաղ։

 Ծաղկաքաղ, լեղապատառ, ինքնասիրել, հայտնագիտություն։

1. Դուրս գրիր ինչպիսի՞ հարցին պատասխանող բառերը:

Այստեղ չկա ինչպիսի հարցերին պատասխանող բառեր։

1. Առանձնացրո՛ւ ի՞նչ հարցին պատասխանող բառեր և բառակապակցություններ կազմի՛ր: *Օրինակ՝ կատու – սև կատու*

Դարակ, սեղան, սպասք, դանակ, պատառաքաղ, պոչ, ձուկ, բեղեր, կատու, խրճիթ, տետր, ստվեր, բարդի, ամպեր, նամակ, նամականիշ, գարեջուր, մորուք, դեմք, գուլպա։

Փոքր դարակ, կլոր սեղան, մաքուր սպասք, սուր դանակ, հարմար պատառաքաղ, երկար պոչ, խոշոր ձուկ, հաստ բեղեր, գեղեցիկ կատու, գորշ խրճիթ, փոքրիկ տետր, մեծ ստվեր, հոյակապ բարդի, սպիտակ ամպեր, անհայտ նամակ, սիրուն նամականիշ, թթվաշ գարեջուր, երկար մորուք, հոյակապ դեմք, թարսերես գուլպա։